# Gastronomia de la Ribagorça

La cuina de la Ribagorça tracta sobre el menjar i les begudes típics de la cuina ribagorçana.
La Ribagorça configura una massa de relleus muntanyencs interromput únicament pel riu Noguera Ribagorçana, que la divideix en l'Alta i Baixa Ribagorça. El clima és mediterrani interior, pel qual els productes alimentaris es basen en el xai, el bolet, el peix de riu i l'embotit. Comparteix gran part de la seua gastronomia amb el Pallars.
A continuació es detalla els elements més destacables de la gastronomia d'aquesta comarca:

## Freginat

Típic del Pallars Sobirà i la Ribagorça, el freginat és un plat fet a base de sang i fetge de xai amb una salsa agredolça amb mel.

## Mostillo

El mostillo són unes postres fetes amb una barreja de most, farina, mel i ametlles.

## Girella, embotits i trumfes

La girella és un embotit a base de xai, arròs i cansalada típica de tot el pirineu català que és documentat des del segle xv. S'empra en la cocció de la caldereta. A part de la Ribagorça, la Girella també adopta el nom de "gireta".
Graus és famós pels seus embotits i ha guanyat molts concursos per les seues llonganisses, un producte molt típic de la Ribagorça. També és seu del mercat de trumfes més important d'Aragó i Catalunya des de 1947.

## Coca

La coca és un producte artesanal típic de totes les comarques. A la Ribagorça la coca de llardons destaca.

## Formatges

Els formatges, com el Serrat i el Tupí, són de llet d'ovella. A Benavarri fabriquen dos formatges de cabra anomenats ‘'Servilleta i ‘'Romero del Pirineo. El primer és dur i el segon, cremòs. Un altre producte celebrat de Benavarri és el xocolate Francisco Brescó, produït al poble des de finals del segle xix.

## Altres plats típics

* muscle de xai
* allioli de codony
* brossat
* escudella de carabassa
* col i trumfes amb suc de rosta
* ous amb mel
* civet de porc senglar i d'isard
* palpís
* Confitat de porc amb faves tendres.
* Carquinyolis
* Torró
* Mel

## Begudes típiques

* Es comercialitza l'aigua mineral de la Ribagorça.

## Ingredients bàsics

* Verdures: Patata (anomenada trumfa), col
* Fongs: bolets.
* Aviram: Ànec, oca.
* Carn: Porc, xai.
* Peix: Truita de riu.
* Embotits: girella, xolís, secallona, botifarra traïdora (a base de llengua), farcit de carnaval (amb panses i ou dur).

## Fires gastronòmiques

La Festa de la Confraria de Sant Sebastià se celebra al gener i destaca la degustació de xai i girella.Al mes de maig Firagust degustació dels productes elaborats a la comarca. Al tercer diumenge d'octubre se celebra a Pont de Suert la Fira de la Girella i Velles Tradicions de la Muntanya. Igualment cada cap de setmana d'aquest mes es fan excursions i jornades gastronòmiques al voltant del bolet a l'Alta Ribagorça. També hi ha la Festa del Cep a Vilaller al principi de novembre.

## Referències

* 1 2 3 4 5 6 7 'Lleida cocina', guia publicada per la Diputació de Lleida
* 1 2 3 4 5 6 7 "Sobrarbe et Ribagorza", guia editada pel consorci turístic CEDESOR, Campo, Aragó, 2003.
* ↑ Article sobre la comarca a la revista "Pirineus", núm. 6 hivern 2006.

## Vegeu també

* Cuina dels Països Catalans
Gastronomia dels territoris catalanoparlants :
Part de {{Cultura de Catalunya}} :
Companatges i condiments :